РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  52

от заседание на Комисия ”Професионална квалификация, информационни технологии и статистика” на ВСС,
проведено на 11.12.2012 г.

Днес, 11.12.2012 г. /вторник/ от 09.00 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
 ЗАМ. ПРЕДСЕДАТЕЛ:      Мария Кузманова
     ЧЛЕНОВЕ:	Галина Карагьозова
						Даниела Костова - отсъства
					Елка Атанасова
					Михаил Кожарев 
                                                	Юлия Ковачева - отсъства

На заседанието присъстваха експертните сътрудници към комисията: Валери Михайлов – директор дирекция „Информационни системи” и Светослав Неделчев –  главен експерт дирекция „Информационни системи”.

1. ОТНОСНО: Искания от председателя на Софийски градски съд за закупуване на два броя сървъри от висок клас, комуникационен шкаф, софтуер и мобилна система за управление на дълготрайни материални активи. /Писма № 11-06-907/06.12.2012 г. и № 11-06-908/05.12.2012 г./
Председателят на Софийски градски съд с писмо № 11-06-841/12.11.2012 г. поиска разрешение за закупуване на два броя сървъри от висок клас за замяна на 5 персонални компютри, които се използват като сървъри. Комисията поиска допълнителна информация относно наличните сървъри в съда, годината на производство и състоянието им, и необходимостта от закупуване на два броя сървъри от висок клас, поради което не включи искането в тримесечното разпределение на компютърна техника. В писмо № 11-06-907/06.12.2012 г. е мотивирано искането, съгласно указанието, поради което и предвид голямата натовареност на съда, комисията счита, че искането за закупуване на сървъри трябва да бъде удовлетворено. 
С второто писмо се иска разрешение за закупуване  на система за управление на дълготрайни материални активи, като според допълнително получена информация, съда разполага със средства по параграф 10-00 „Издръжка” и се касае за вътрешно компенсирана промяна между цитирания параграф и параграф 53-00.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1.	Искането за закупуване на два броя сървъри от висок клас, на единична цена до 11400 лв. с ДДС,  комуникационен шкаф, на цена до 1202 лв. и мобилна система за управление на дълготрайни материални активи е целесъобразно.
1.2.	Искането за закупуване на софтуер за виртуализация е нецелесъобразно.
1.3. Препраща писмата от председателя на Софийски градски съд на комисия „Бюджет и финанси”, по компетентност.

2. ОТНОСНО: Искане от председателя на Районен съд гр. Монтана за закупуване на един брой сървър, 16 броя компютри и три броя мултифункционални устройства.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Отлага разглеждането на т. 2 от дневния ред, в съответствие с взетото решение по протокол № 44 от 17.10.2012 г., т.3.

3. ОТНОСНО: Искане от председателя на Районен съд гр. Сливен за закупуване на 11 броя компютри и 11 броя принтери на обща стойност 11550 лева.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Отлага разглеждането на т. 3 от дневния ред, в съответствие с взетото решение по протокол № 44 от 17.10.2012 г., т.3.

4. ОТНОСНО: Искане от председателя на Районен съд гр. Търговище за закупуване на три броя компютърни конфигурации.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Отлага разглеждането на т. 4 от дневния ред, в съответствие с взетото решение по протокол № 44 от 17.10.2012 г., т.3.

5. ОТНОСНО: Искане от председателя на Районен съд гр. Силистра за закупуване на твърд диск с USB интерфейс и RAM памет за сървър.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1.	Искането за закупуване на твърд диск с USB интерфейс и RAM памет за сървър е основателно.
5.2. Препраща писмата от председателя на Районен съд гр. Силистра на комисия „Бюджет и финанси”, по компетентност.

6. ОТНОСНО: Решение на Комисия по правни въпроси във връзка с дейностите по финансиране, извършвани от ИО АД в съдилищата през 2012 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Приема за сведение решението на Комисия по правни въпроси.
6.2. Определя Мария Кузманова за участие в работната група от членове на ВСС и представители на ИО АД.
6.3. Да се уведоми Комисия по правни въпроси на ВСС за решението.

7. ОТНОСНО: Писмо от председателя на Окръжен съд гр. Хасково относно провеждане на разпит на свидетели чрез видеоконферентна връзка.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. С писмо да се поиска съдействие от и.ф. главен прокурор и директор на НСлС Бойко Найденов за проучване на възможността за извършване на видеоконферентен разпит по дело в ОС Хасково, с помощта на мобилна апаратура, с каквато разполагат следствените органи във Варна. 
7.2. Да се уведоми с писмо председателя на Окръжен съд гр. Хасково за предприетото от комисията и за необходимостта, в случай, че е възможно да се осигури технически  видеоконферентния разпит, да  се създаде организация за провеждането му. 

8. ОТНОСНО: Данни от Национална база данни „Население”, получени от Главна дирекция „Гражданска регистрация и административно обслужване” при Министерство на регионалното развитие и благоустройството. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Данните, получени от Главна дирекция „Гражданска регистрация и административно обслужване” при Министерство на регионалното развитие и благоустройството да се предоставят от Главния секретар на ВСС на  фирма „Индекс-България” ООД за въвеждането им в софтуера, обслужващ дейността на бюрата за съдимост.
8.2. Утвърждава текста на приемо-предавателния протокол.

9. ОТНОСНО: Писмо от Министерство на правосъдието относно проекти на Закон за изменение и допълнение на ЗСВ, Закон за изменение и допълнение на ГПК, Закон за изменение и допълнение на Административно процесуалния кодекс и Закон за изменение и допълнение на НПК.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Изразява становище в подкрепа на проектите на ЗИД на ЗСВ, ЗИД на ГПК, ЗИД на НПК и ЗИД на АПК, изпратени за съгласуване от Министъра на правосъдието с писмо № 04-00-149/05.12.2012 г. 
Комисията е отчела идеите за въвеждане на електронното правосъдие и в годишния си план за 2013 г.
Направен бе само един коментар:
„Наличната техника в органите на съдебната власт е остаряла. Подмяната й с нова, съобразно новите задачи ще изисква сериозно финансиране. По най-обща преценка поне 5 милиона лева.”
Комисията е отчела идеите за въвеждане на електронното правосъдие и в годишния си план за 2013 г.
9.2. Препис от решението да се изпрати на Комисията по правни въпроси с оглед обобщаване становище от Висшия съдебен съвет.

10. ОТНОСНО: Писмо от Дианка Дабкова - Административен съд Ловеч относно дистанционни обучения в НИП.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Да препрати предложението за разширяване на приложението на дистанционното обучение на Националния институт на правосъдието.

11. ОТНОСНО: Писмо от ЦАПК Прогрес относно подновяване срока на поддръжка на лицензи за антивирусна защита.
Предвид предстоящото провеждане на процедура за доставка на антивирусен софтуер за съдилищата 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Да не се подновява поддръжката и обновяването на лицензите за антивирусна защита SYMANTEK ENDPOINT PROTECTION.
11.2. Във Висшия съдебен съвет да се използва антивирусния софтуер, който ще се закупи за съдилищата.

12. ОТНОСНО: Докладна от Валери Михайлов, директор дирекция „Информационни системи” относно провеждане на обществена поръчка за закупуване на антивирусен софтуер – корпоративна версия за съдилищата, за 8 000 работни места.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Приема докладната от Валери Михайлов, директор дирекция „Информационни системи” относно провеждане на обществена поръчка за закупуване на антивирусен софтуер – корпоративна версия за съдилищата.
12.2. Препраща докладната на комисия „Бюджет и финанси” и комисия „Правна” за становище и действия по компетентност.

13. ОТНОСНО: Изпълнение на изискванията на чл. 487, ал. 2 от ГПК, съгласно който в Интернет-страниците на окръжните съдилища от 01.01.2013 г. трябва да се публикуват обявленията за публични продажби на съдебните изпълнители.

Комисия "Професионална квалификация, информационни технологии и статистика" предлага Висшият съдебен съвет да вземе следното решение:
ПРОЕКТ: 

ВИСШИЯТ СЪДЕБЕН СЪВЕТ
Р Е Ш И:

1. В Интернет-страниците на окръжните съдилища да се създаде раздел, в който да се публикуват обявленията за продан на държавните съдебни изпълнители.
2. Информацията за обявленията за продан на частните съдебни изпълнители, публикувана в същия раздел, да бъде синхронизирана с регистъра на публичните продажби в Интернет-страницата на Камарата на частните съдебни изпълнители.

14. ОТНОСНО: Упълномощаване на представляващия ВСС да подпише Искане за подновяване на удостоверение за електронен подпис /УЕП/ по договор за удостоверителни услуги № 16-6/19.01.2011 г. с „Информационно обслужване” АД.

Комисия "Професионална квалификация, информационни технологии и статистика" предлага Висшият съдебен съвет да вземе следното решение:

ПРОЕКТ: 

ВИСШИЯТ СЪДЕБЕН СЪВЕТ
Р Е Ш И:

УПЪЛНОМОЩАВА Соня Найденова – представляващ Висшия съдебен съвет да подпише Искане за подновяване на удостоверение за електронен подпис /УЕП/ по договор за удостоверителни услуги № 16-6/19.01.2011 г. с „Информационно обслужване” АД.

15. ОТНОСНО: Писмо от председателя на Районен съд гр. Ивайловград относно сключване на договори за следгаранционно обслужване на програмния продукт АИС „Бюра съдимост” за 2013 г. и писмо от Консорциум „Лирекс БГ” ООД – „Индекс-България” ООД №97-00-247/10.12.2012 г.
От писмото на Консорциум „Лирекс БГ” ООД – „Индекс-България” ООД е видно, че те предлагат да се запазят параметрите – обем и цена на договорите за поддръжка на програмния продукт АИС „Бюра съдимост”, които те сключват с районните съдилища.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

15.1. Отлага разглеждането на т. 15 до вземане на решение от комисия „Бюджет и финанси”.
15.2. Писмото на консорциума да се присъедини към преписката предадена на комисия „Бюджет и финанси”.

16. ОТНОСНО: Искане от председателя на Районен съд гр. Павликени за закупуване на един брой UPS за сървър на стойност 1379 лева.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

16.1. Искането от председателя на Районен съд гр. Павликени за закупуване на един брой UPS за сървър на стойност 1379 лева, е основателно. 
16.2. Препраща писмото от председателя на Районен съд гр. Павликени на комисия „Бюджет и финанси”, по компетентност.

17. ОТНОСНО: Искане от председателя на Районен съд гр. Златоград за осигуряване на средства за закупуване на пет броя батерии за UPS-и и абонамент за продуктите на АПИС на стойност 1600 лева.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

17.1. Искането от председателя на Районен съд гр. Златоград за осигуряване на средства за закупуване на пет броя батерии за UPS-и и абонамент за продуктите на АПИС на стойност 1600 лева, е основателно.
17.2. Препраща писмото от председателя на Районен съд гр. Златоград на комисия „Бюджет и финанси” на ВСС, по компетентност.

18. ОТНОСНО: Доклад от Валери Михайлов, директор на дирекция „ИС” относно осигуряване на Интернет за залата на журналистите.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

18.1. Приема доклада от Валери Михайлов, директор на дирекция „ИС”.
18.2. Да се предприемат действия за осигуряване на Интернет за залата на журналистите.

ПРЕДСЕДАТЕЛ
НА КОМИСИЯТА: /П/

РУМЕН ГЕОРГИЕВ